Kedves Fizikatanár kollégák!

   Idén ismét megrendezésre kerül a "Kutató leszek egy napra! - Nemzetközi
Részecskefizikai Diákműhely" rendezvény, ami 10-12-dik osztályos fizika és
részecskefizika iránt érdeklődő középiskolás diákoknak kíván betekintést
nyújtani a modern nagyenergiás részecskefizika világába.
Az országok egyetemei és kutatóintézetiben megtartott előadás és gyakorlati
sorozatok a CERN/IPPOG együttműködésével zajlik.
   Az egésznapos foglalkozásban a diákok részecskefizikáról szóló előadásokat
hallgatnak, kísérleti berendezéseket tekintenek meg, majd kisebb csoportokban
valós méréseket végeznek, adatokat elemeznek (például a Higgs-bozon keresését a
CMS adataiban). Utóbbit videokonferencián a CERN-es kollégák és pár másik
országból bekapcsolódó hasonló diákcsoporttal vetik össze és elemzik; majd a
napot egy kvíz zárja.

   Idén idehaza ismét négy helyszínen rendezzük meg programot
(Székesfehérvár: Feb.26., Debrecen: Feb.22., Budapet ELTE: Márc.6.,
Budapest WignerFK: Márc.8.)

   **Jelen felhívás a Wigner Fizikai Kutatóközpontban tartandó**
foglalkozásra való jelentkezéshez ad információkat:
Időpont : Március 8. péntek
   Jelentkezés a diákoknak az alábbi internetes felületen lehetséges:
<http://bit.ly/rdm2024wigner>
Itt az alapadatokon felül kérjük a fiatalokat, hogy jelöljék be milyen
típusú gyakorlati foglalkozások érdeklik őket, ugyanis a tavalyihoz
hasonlóan a számítógépes kiértékelés mellett limitált számban idén is
lehetőség lesz detektoros mérések elvégzésére is.
   Amennyiben kísérőtanár nagyon szeretne jönni, kérjük előzetes
egyeztetést az alábbi e-mail címen: Hamar Gergő (hamar.gergo(kukac)[wigner.hu](http://wigner.hu/) )
Info korábbi évekről:
<http://www.rmki.kfki.hu/~jancso/Reszecskefizikai_Diakmuhely_Wigner_FK>

Üdvözlettel,
                        Hamar Gergő